# Natya Shastra

El Natia-shastra és un antic tractat d'arts dramàtiques, teatre, dansa i música hinduista Va ser escrit en una data incerta (entre el 400 i el 200 a. C.) i s'atribueix tradicionalment a un sol autor: el musicòleg Bharata Muni.

## Nom

* nāṭjaśāstra, en el sistema AITS (alfabet internacional de transliteració sànscrita).
* नाट्यशास्त्र, en lletra devánagari.

## Descripció

El Natya-shastra abasta camps molt amplis.
Proposa la teoria de tres tipus d'actuació, la dansa i la música clàssica vocal i instrumental (que són part integral del teatre sànscrit).
La forma clàssica de dansa anomenada bharata-natiam està codificada en el Natia-shastra o Bharata-shastra.
Bharata Muni va classificar les formes teatrals sànscrites (natia\rupaka) en deu tipus. A Occident es coneix solament un d'aquests tipus: el nataka.
Bharata Muni també va delinear un grup de rases (‘sabors') o emocions que serien influents en la definició posterior de la dansa, la música i el teatre hindú.
El Natia-shastra té 36 capítols i probablement és la creació de diversos autors i no d'un sol erudit.

## Datació i autors

El text, que té actualment 6000 slokas (versos), s'atribueix al muni (savi) Bharata i es creu que va ser escrit entre el 400 i el 200 a. C.
La majoria dels estudiosos creuen que el text va ser creat en diferents èpoques per diferents autors.
Segons el propi text, està basat en un antic text oral titulat Natia-veda, que consistia en 36 000 slokas i es transmetia exclusivament per via oral i mai es va posar per escrit. Desafortunadament al no ser escrit el seu contingut va ser oblidat.

## Llista de capítols

* Origen de l'art teatral
* Descripció d'un teatre
* Puya (adoració i ofrenes) als déus de l'escenari
* Descripció de la classe de dansa
* Preliminars d'una obra teatral
* Sentiments (rases: sabors).
* Emocions i altres estats d'ànim
* Gestos dels membres menors
* Gestos de les mans
* Gestos d'altres membres
* Moviments chari
* Diferents tipus de gaits
* Usos i costums en diferents regions
* Regles de la prosòdia
* Patrons mètrics
* Dicció d'una obra teatral
* Regles en l'ús de dialectes
* Maneres de parlar i entonació
* Deu tipus d'obra teatral
* Parts dels segments
* Estils
* Vestuari i maquillatge
* Realització harmoniosa
* Tractes amb cortesanes
* Execucions variades
* Èxit en l'obra dramàtica
* Música instrumental
* Instruments de corda
* Mesura del temps
* Cançons dhruva
* Instruments coberts
* Tipus de caràcter
* Distribució dels papers
* Descens del drama a la Terra

## Notes

* ↑ Katherine Young; Arvind Sharma Her Voice, Her Faith: Women Speak on World Religions. Westview Press, 2004, p. 20–21. ISBN 978-0-8133-4666-3.
* ↑ Natalia Lidova, 2014.
* ↑ Tarla Mehta, 1995, p. xxiv, 19–20.
* ↑ Māni Madhava Chakiar (1899-1990): Natia-kalpa-drumam (pág. 6).
* ↑ Ghosh, Manomohan. Natyasastra, 2002. ISBN 81-7080-076-5 página = 2.

## Referències

* Brijáspati, Dr. K. C. Dev: Bharat ca Sangeet Siddhant.
* Chakiar, Mani Mádhava: Natya-kalpa-drumam. Nova Delhi: Sangeet Natak Academi, 1975.
* Nanyadev: Bharat Bhashya. Khairagarh.

## Enllaços externs

* Manomohan Ghosh (Transl). «Natya Shastra (Chapters 1–27)». Asiatic Society of Bengal, Calcutta, 1951.
* Manomohan Ghosh (Transl). The Natyasastra : a treatise on Hindu dramaturgy and histrionics (Chapters 28–36), 1961. OCLC 603994750.
* Natya sastra Manuscrit (amb 37 capítols), en Sànscrit
* Natya Shastra with Commentary of Abhinavagupta, Comentaris del segle x, compilats per M Ramakrishna Kavi, en Sànscrit